cyanic-selkie/wikianc huggingface dataset:
คุลฟี
คุลฟีมีกำเนิดมาแล้วอย่างน้อยในยุคราชวงศ์โมกุล ในรัชสมัยจักรพรรดิอักบัร ราวศตวรรษที่ 16-18 โดยมีการนำน้ำแข็งจากเทือกเขาหิมาลัยผสมกับเกลือแล้วนำไปปั่นเป็นไอศกรีม ก็คือ คุลฟี นั่นเอง โดยในยุคนั้นคุลฟีถือเป็นอาหารสำหรับชนชั้นสูงหรือระดับพระราชวงศ์เท่านั้น
ปัจจุบัน คุลฟีมีการจำหน่ายโดยทั่วไป ทั้งภัตตาคารร้านอาหารหรือข้างถนน โดยมีทั้งที่เสิร์ฟมาในจานของหวานและที่เสียบไม้ คนขายคุลฟีเรียกว่า "คุลฟีวาลัส" (Kulfiwalas) จะสะพายกระติกน้ำแข็งทรงยาว เดินไปตามถนน ตะโกนไปเรื่อย ๆ ว่า "คุลฟี ๆ"
กลุ่มชนพื้นเมืองอเมริกันในสหรัฐ
กลุ่มชนพื้นเมืองอเมริกันในสหรัฐอเมริกา (Native Americans in the United States) เป็นวลีที่หมายถึงชนพื้นเมืองในทวีปอเมริกาจากทวีปอเมริกาเหนือที่รวมแผ่นดินใหญ่ของสหรัฐอเมริกาและบางส่วนของอะแลสกาและฮาวาย ที่ประกอบด้วยกลุ่มชนพื้นเมืองอเมริกันหลายกลุ่มที่เป็นชนเผ่าอินเดียน (Indian tribe) แต่เป็นคำที่ถือว่าไม่สุภาพต่อคนหลายคนที่รวมทั้งรัสเซลล์ มีนส์นักปฏิกิริยาของขบวนการอเมริกันอินเดียน (American Indian Movement) ตามความเห็นของมีนส์ “ในการสัมนานานาชาติของอินเดียนจากทวีปอเมริกาที่กรุงเจนีวาในสวิตเซอร์แลนด์ที่สหประชาชาติ ใน ค.ศ. 1977 เราเห็นพ้องกันว่าเราจะใช้คำว่า “อเมริกันอินเดียน” ผู้อื่นที่สนับสนุนการใช้คำว่า “Native American” (ชนพื้นเมืองอเมริกัน) ไม่เห็นความสำคัญของการใช้คำและอ้างว่า “การตกลงเป็นเอกฉันท์มิได้เกิดขึ้นระหว่างสมาชิกที่เป็นชนพื้นเมืองเกี่ยวกับชื่อที่ต้องการที่จะใช้” “ชนพื้นเมืองอเมริกัน” บางครั้งก็เรียกว่า “อินเดียน” “อเมริกันอินเดียน” “แอบบอริจินัลอเมริกัน” “อเมรินเดียน” “อเมรินด์” “ชนผิวสี” (Colored) “อเมริกันแรก” “ชนพื้นเมือง” “อเมริกันดั้งเดิม” “อินเดียนแดง” และ “คนผิวแดง”
การยึดอเมริกาเป็นอาณานิคมของชาวยุโรปนำมาซึ่งความขัดแย้งและการปรับความสัมพันธ์ระหว่างสังคมของโลกเก่า และ โลกใหม่เป็นเวลาหลายร้อยปี บันทึกตามลายลักษณ์อักษรทางประวัติศาสตร์ส่วนใหญ่ที่เกี่ยวกับชนพื้นเมืองเขียนโดยชาวยุโรปหลังจากที่ได้พบกันเป็นครั้งแรก สังคมของชาวพื้นเมืองอเมริกันดำรงชีวิตอยู่ด้วยการล่าสัตว์และเกษตรกรรมแบบยังชีพ (subsistence) ซึ่งเป็นคุณค่าที่แตกต่างจากระบบคุณค่าของชาวยุโรปที่เข้ามาจับจองดินแดน ความแตกต่างทางวัฒนธรรมของชนสองกลุ่มและการสับเปลี่ยนความเป็นพันธมิตรระหว่างกันต่อกันภายในแต่ละกลุ่มนำไปสู่ความเข้าใจผิดต่าง ๆ และความขัดแย้งทางวัฒนธรรมที่เกิดขึ้น
ประมาณกันประชากรพรี-โคลัมเบียของที่ที่ปัจจุบันคือสหรัฐอเมริกามีระหว่าง 1 ถึง 18 ล้านคน
หลังจากอาณานิคมก่อการปฏิวัติต่อเกรตบริเตนได้สำเร็จและก่อตัวขึ้นเป็นสหรัฐอเมริกาแล้วปรัชญาเทพลิขิต (Manifest destiny) ก็กลายเป็นส่วนสำคัญของขบวนการชาตินิยมอเมริกัน ในปลายคริสต์ศตวรรษที่ 18 จอร์จ วอชิงตัน และ เฮนรี น็อกซ์เกิดความคิดที่จะสร้าง “ความมีวัฒนธรรม” ให้แก่ชาวพื้นเมืองอเมริกันโดยการเตรียมการมอบสิทธิการเป็นพลเมืองอเมริกันให้    การกลืนชาติ (Assimilation) (ไม่ว่าจะด้วยความเต็มใจเช่นในกรณีของเผ่าชอคทอว์  หรือถูกบังคับ) กลายมาเป็นนโยบายหลักของคณะผู้บริหารสหรัฐอเมริกาต่อมา เมื่อต้นคริสต์ศตวรรษที่ 19 ชาวพื้นเมืองอเมริกันทางตอนใต้สุดของสหรัฐอเมริกาถูกบังคับให้ย้ายถิ่นฐานออกจากที่ตั้งถิ่นฐานเดิมเพื่อปล่อยที่ดินให้กับการขยายตัวของสหรัฐอเมริกา เมื่อมาถึงสงครามกลางเมืองอเมริกา ชาติชนพื้นเมืองอเมริกันหลายชาติก็ถูกอพยพไปอยู่ทางตะวันตกของแม่น้ำมิสซิสซิปปี การโยกย้ายก็มิได้เป็นไปอย่างสงบเสมอไปการต่อต้านที่เกิดขึ้นที่เรียกว่าสงครามอินเดียนดำเนินต่อมาจนถึงคริสต์ทศวรรษ 1890
ชาวพื้นเมืองอเมริกันในปัจจุบันมีความสัมพันธ์ที่เป็นเอกลักษณ์กับสหรัฐอเมริกา ชาวพื้นเมืองอเมริกันอาจจะเป็นสมาชิกของชาติ เผ่า หรือกลุ่มชาวพื้นเมืองอเมริกันผู้มีฐานะเป็นรัฐที่เป็นอิสระจากรัฐบาลของสหรัฐอเมริกา สังคมและวัฒนธรรมของชาวพื้นเมืองอเมริกันยังคงมีความรุ่งเรืองอยู่ท่ามกลางประชาชนอเมริกันที่มีเชื้อสายอื่น ๆ เช่นชาวแอฟริกัน ชาวเอเชีย ชาวตะวันออกกลาง และ ชาวยุโรป ชาวพื้นเมืองอเมริกันที่ยังไม่มีสัญชาติอเมริกันก็มาได้รับสัญชาติตามรัฐบัญญัติว่าด้วยสัญชาติอเมริกันสำหรับชาวอินเดียน ค.ศ. 1924 (Indian Citizenship Act of 1924) ที่ได้รับการอนุมัติโดยรัฐสภาคองเกรสแห่งสหรัฐอเมริกา
อะเลคเซย์ ออฟชีนิน
อะเลคเซย์ นีโคลาเยวิช ออฟชีนิน (Алексей Николаевич Овчинин, เกิดเมื่อวันที่ 28 กันยายน ค.ศ. 1971) เป็นนักบินอวกาศชาวรัสเซีย ออฟชีนินได้รับยศนาวาอากาศตรี โดยทำงานในกองทัพอากาศรัสเซีย และนักบินอวกาศ ได้รับบรรจุเมื่อปี ค.ศ. 2006 ออฟชีนินได้ไปอวกาศที่โครงการโซยุซเป็นครั้งแรกในปี ค.ศ. 2016 และยังได้รับแต่งตั้งเป็นผู้บัญชาการในโซยุซ เอ็มเอส-10 ในปี ค.ศ. 2018
เครื่องยนต์นิสสัน VR
เครื่องยนต์นิสสัน VR เป็นเครื่องยนต์ที่พัฒนาต่อยอดจากเครื่องยนต์นิสสันตระกูล VQ
ในปัจจุบัน (พ.ศ. 2552) เครื่องยนต์นิสสันตระกูล VR ยังมีเพียงรุ่นเดียวคือรุ่น VR38DETT (3799 ซีซี, bore: 95.5 มม, stroke: 88.4 มม)
VR38DETT
เครื่องยนต์รุ่น VR38DETT เป็นเครื่องยนต์ขับหลัง ปริมาตรความจุ 3.8 ลิตร ทวินเทอร์โบ DOHC V6 ให้กำลังสูงสุด 485 PS (500 แรงม้า/357 กิโลวัตต์) ที่รอบเครื่องยนต์ 6,400 รอบต่อนาที และแรงบิดสูงสุดที่ 588 นิวตันเมตร ที่ 3,200-5,200 รอบต่อนาที (ในที่นี้อ้างตามข้อมูลจำเพาะของรถนิสสัน จีที-อาร์ )
เครื่องยนต์รุ่นนี้ประกอบที่เมืองโยะโกะฮะมะ ประเทศญี่ปุ่น โดยประกอบเครื่องยนต์ในห้องที่มีการควบคุมความสะอาดเป็นพิเศษ โดยใช้แรงงานคนในการประกอบ
ปัจจุบันเครื่องยนต์นี้ใช้กับรถยนต์นิสสัน จีที-อาร์ รุ่น ค.ศ. 2008 - ปัจจุบัน
โซนิคเดอะเฮดจ์ฮ็อก (วิดีโอเกม)
โซนิดเคอะเฮดจ์ฮ็อก (Sonic the Hedgehog; ) เป็นเกมแอ็กชั่นแพลทฟอร์ม ซึ่งเป็นจุดเริ่มต้นของเกมชุดโซนิคเดอะเฮดจ์ฮ็อก ผลิตโดยโซนิคทีม จำหน่ายโดยเซกา วางจำหน่ายบนเครื่องเซกา เมก้าไดรฟ์ ในช่วงปี ค.ศ. 1991 และได้รับความนิยมอย่างสูงไปทั่วโลก
โซนิคเดอะเฮดจ์ฮ็อกแตกต่างจากเกมประเภทเดียวกันในตลาดทั่วๆไป โดยมีการนำเสนอการเล่นที่รวดเร็วและฉับไว รวมทั้งระบบแหวนที่สร้างเอกลักษณ์ให้กับเกมชุดนี้มาโดยตลอด
เนื้อเรื่อง
ศาสตราจารย์ไอโว โรบ็อทนิก วางแผนจะครองโลกโดยการรวบรวมเคออสเอเมอรัลด์ 6 เม็ดตามตำนานของเซาท์ไอส์แลนด์ แต่ก็ต้องถูกขัดขวางโดยโซนิค เดอะเฮดจ์ฮ็อก
ภาพรวม
รูปแบบการเล่นของเกมโซนิคเดอะเฮดจ์ฮ็อกนั้นมีความคล้ายคลึงกับเกมแอ็กชั่นแพลทฟอร์ทั่วๆไป โดยโซนิคมีความสามารถพื้นฐานในการวิ่งและกระโดด โดยมีอุปสรรคต่างๆขวางทางทั้งสิ่งกีดขวางและศัตรู
ในช่วงที่วางจำหน่ายเกมโซนิคเดอะเฮดจ์ฮ็อกนำเสนอตัวเกมสู่ผู้เล่นในรูปแบบฉากที่เน้นการเคลื่อนไหวอย่างรวดเร็ว มีทั้งวงแหวน, สปริง และกับดักมากมาย และต่างจากเกมอื่นๆซึ่งมีอยู่แค่ระดับเดียว เกมโซนิคมีการออกแบบฉากให้มีความสูงและต่ำ มีน้ำและลาวา โดยสิ่งเหล่านี้ไม่ได้กระทบถึงระดับความเร็วของเครื่องแม้แต่นิดเดียว
ในปัจจุบันเกมโซนิคเดอะเฮดจ์ฮ็อกเกมนี้ ผู้เล่นยังคงสามารถหามาเล่นได้ทั้งในรูปแบบชุดสะสมของเครื่องเกมคิวบ์, เพลย์สเตชัน 2, เอกซ์บ็อกซ์ และ คอมพิวเตอร์ ในขณะเดียวกันเครื่องเกมนินเทนโด วี ก็สามารถเล่นเกมนี้ได้โดยผ่านทางระบบคอนโซลจำลองโดยใช้คะแนน 800 แต้ม
การเคลื่อนไหว
การเคลื่อนไหวของโซนิคนั้นเมื่อผู้เล่นกดกระโดด โซนิคจะทำการม้วนตัว ซึ่งในขณะม้วนตัวนั้นเขาสามารถโจมตีศัตรูได้ทุกประเภท (ยกเว้นศัตรูตัวนั้นอยู่ในสภาพไม่สามารถโจมตีเข้าได้) นอกจากนั้นเมื่อโซนิควิ่งผู้เล่นสามารถกดลงเพื่อให้เขาหมุนตัวและทำลายศัตรูที่ขวางทางรวมทั้งช่วยเร่งความเร็วได้
นอกเหนือจากนั้นเกมได้นำระบบฟิสิกส์เข้ามาใช้ในเกม โดยเฉพาะเมื่อโซนิคต้องวิ่งขึ้นเนินเฉียง ความเร็วเขาจะตกลง แต่เมื่อเมื่อวิ่งลงความเร็วจะเพิ่ม และเมื่ออยู่ในน้ำการกระทำอะไรต่างๆจะทำได้ช้าลง แต่การกระโดดจะสูงขึ้น ซึ่งในใต้น้ำโซนิคจะมีเวลหายใจได้ 30 วินาที หลังจากนั้นเขาจะจมน้ำแล้วผู้เล่นจะเสียค่าชีวิตไป ซึ่งผู้เล่นสามารถป้องกันจุดนี้ได้ด้วยการเดินเข้าไปหาฟองอากาศให้โซนิคหายใจ หรือไม่ก็กระโดดให้ออกจากน้ำ
คุณลักษณะพิเศษ
พื้นฐานทั่วไปของเกมโซนิคนั้น เป้าหมายของเกมคือผู้เล่นจะต้องไปให้ถึงเส้นชัยและปราบบอสในช่วงท้ายของแต่ละด่าน
ในระห่วางดำเนินเกมนั้นผู้เล่นจะต้องสะสมแหวน (ซึ่งคนไทยหลายคนเรียกผิดว่าเป็นเหรียญเพราะได้รับอิทธิพลมากจากเกมซูเปอร์มาริโอบราเธอร์) คล้ายคลึงกับเกมแอ็กชั่นแพลทฟอร์มทั่วๆไป เมื่อผู้เล่นสะสมแหวนได้ครบ 100 และ 200 วงผู้เล่นจะได้ค่าชีวิตเพิ่มขึ้น 1 ชีวิต (หลังจาก 300 วงขึ้นไปผู้เล่นจะไม่ได้รับอะไรตอบแทน) ซึ่งหลังจากที่จบในแต่ละฉาก แหวนจะถูกนับเป็นคะแนนโดยได้คะแนนวงละ 100 แต้ม แต่จุดที่ทำให้แหวนแตกต่างจากเกมอื่นก็คือแหวนเปรียบเสมือนเกราะคุ้มกันของโซนิค โดยปกติเมื่อโซนิคสัมผัสวัตถุหรือศัตรูที่ทำให้เขาบาดเจ็บ โซนิคจะตายและเสียค่าชีวิตทันที แต่ถ้าผู้เล่นมีแหวนอยู่ โซนิคจะกระเด็นแล้วแหวนทั้งหมดจะหลุดออกจากตัวและกลิ้งไปทั่วฉากเพื่อให้ผู้เล่นมีโอกาสได้เก็บ ซึ่งกลายเป็นสิ่งที่ทำให้ผู้เล่นต้องจดจำเสมอว่าตราบใดที่ยังมีแหวนอยู่ โซนิคจะไม่มีวันตายและทุกครั้งที่ตายแหวนจะถูกนับเป็น 0 ใหม่ทุกครั้ง
ในระหว่างเล่นเกมผู้เล่นจะผ่านเสาจุดเช็คพอยนท์ซึ่งจะทำหน้าที่บันทึกเวลาในเกม โดยปกติถ้าผู้เล่นเสียค่าชีวิตลงผู้เล่นจะถูกพามาที่จุดเริ่มต้นของฉากนั้นๆ แต่ถ้าผู้เล่นผ่านเช็คพอยนท์มาแล้ว เมื่อผู้เล่นเสียชีวิต ตัวเกมจะมาเริ่มใหม่ในจุดเช็คพอยนท์ล่าสุดที่ผู้เล่นผ่านมาพร้อมกับตั้งเวลาไว้ตามที่ผู้เล่นได้แตะมันและแหวนจะกลับเป็น 0 และเพราะผู้เล่นมีเช็คพอยนท์ได้ทีละจุด จึงมีความเป็นไปได้ว่าผู้เล่นสามารถวิ่งกลับไปแตะเช็คพอยนท์เก่าที่เคยผ่านมาก็ได้
ในตัวเกมยังมีระบบเวลาโดยเมื่อครบ 10 นาทีผู้เล่นจะถูกบังคับให้เสียชีวิตทันทีละเมื่อผู้เล่นกลับไปที่เช็คพอยนท์ผู้เล่นจะได้รับเวลาตามเวลาที่ผู้เล่นแตะเช็คพอยนท์ (ซึ่งระบบนี้ถูกปรับปรุงในภาคหลังๆ เมื่อเกิดเหตุการณ์นี้เวลาจะถูกนับเป็น 0:00 ใหม่)
ในระหว่างเล่นเกมผู้เล่นจะพบกล่องสิ่งของ ซึ่งข้างในจะบรรจุของแตกต่างกัน 4 อย่างคือ แหวน, เกราะ, ค่าชีวิตและไอเท็มอมตะ แหวนนั้นจะให้ผู้เล่น 10 วง เกราะจะให้เกราะล้อมตัวผู้เล่น ซึ่งทำให้ผู้เล่นมีโอกาสบาดเจ็บเพิ่มอีก 1 ครั้งแล้วเกราะจะหายไป รวมทั้งเมื่อจบด่านเช่นกัน ค่าชีวิตจะบวกค่าชีวิตให้ 1 ตัว ส่วนไอเท็มอมตะ ผู้เล่นจะได้รับพลังอมตะชั่วคราวที่สามารถทำลายศัตรูด้วยการแตะและไม่มีวันบาดเจ็บ ยกเว้นตกเหวหรือโดนบีบ ระหว่างที่ผู้เล่นได้ไอเท็มอมตะ จะมีการเปลี่ยนดนตรีเพื่อบอกถึงเวลาที่ผู้เล่นจะได้รับพลังอมตะ พอหมดเวลาก็จะหายไป กล่องสิ่งของเหล่านี้ไม่ได้ปรากฏตัวให้เห็นทั่วไป บางครั้งจะซ่อนอยู่ให้ผู้เล่นได้ค้นหา
ระหว่างการเล่นเกมผู้เล่นจะต้องพบกับสิ่งต่างๆที่จะสามารถทำรายผู้เล่นได้ ได้แก่พวกศัตรูหรือที่เรียกว่าแบ็ดนิกส์ ซึ่งเป็นหุ่นยนต์ที่ดร.เอ็กแมนจับพวกสัตว์มาไว้ข้างในเพื่อใช้เป็นพลังงานขับเคลื่อน เหล่าแบ็ดนิกส์จะมีคุณลักษณะการเคลื่อนไหวและการจู่โจมแตกต่างกันในแต่ละตัว แต่โดยส่วนมากแล้วพวกมันไม่มีพลังชีวิต เมื่อถูกโจมตีก็จะถูกทำลายทันที นอกเหนือจากนั้นแล้วยังมีวัตถุและฉากที่ขัดขวางผู้เล่นให้เสียแหวนและค่าชีวิต อันได้แก่ หนาม ซึ่งบางครั้งจะซ่อนตัว เหว, ลาวา, น้ำ และการบีบอัดต่างๆ ซึ่งล้วนเป็นอุปสรรคในเกมทั้งสิ้น แต่บางอันกลับต้องใช้ในการผ่านด่าน
เกมนี้ไม่มีระบบเซฟเกมหรือรหัสผ่าน ผู้เล่นต้องเล่นรวดเดียวจบตั้งแต่ต้นเกมจนจบเกม จนกว่าผู้คอนทินิวของผู้เล่นหมดหรือปิดเครื่อง
ในตอนท้ายของแต่ละฉากผู้เล่นจะพบกับป้ายซึ่งเป็นสัญลักษณ์แสดงให้ผู้เล่นเห็นว่าจบฉากแล้ว ระหว่างที่โซนิคจะวิ่งผ่านป้ายออกจากหน้าจอไปทางขวานั้น ถ้าผู้เล่นกดกระโดดผู้เล่นจะได้รับคะแนนโบนัสที่ได้ตามความสูงของการกระโดด และถ้าผู้เล่นมีแหวนเกิน 50 วงขึ้นไป แหวนยักษ์จะปรากฏออกมาให้ผู้เล่นกระโดดเข้าไปในฉากโบนัส
ฉากต่างๆ
ฉากในเกมนี้ถูกแบ่งออกเป็นสองฉาก (ยกเว้นไฟนอลโซน) โดยใช้คำว่า Act และในช่วงท้ายของ Act ที่สองผู้เล่นจะต้องปะทะกับบอส ดังนั้นเท่ากับว่าผู้เล่นสามารถเข้าเล่นฉากโบนัสได้เฉพาะ Act แรกเท่านั้น และเพราะเกมนี้มีโอกาสที่ผู้เล่นเล่นฉากโบนัสทั้งหมด 6 ครั้ง นั่นหมายความว่าผู้เล่นจะต้องไม่พลาดแม้แต่ฉากเดียว
ปาร์เมนีแดส
ปาร์เมนีแดส (Παρμενίδης, Parmenídēs, ) หรือ พาร์เมนิดีส (Parmenides) เป็นนักปรัชญาชาวกรีกเกิดที่เมืองอีเลียเมื่อ พ.ศ. 29 แต่ไม่ทราบปีที่เสียชีวิต เขาเคยศึกษาปรัชญากลุ่มพีทาโกรัส ก่อนที่จะแยกมาตั้งปรัชญาของตนเองขึ้น มีลักษณะใกล้เคียงกับปรัชญาของเซนอฟะนีส โดยแบ่งแยกความจริงเป็นสองแบบคือความจริงแท้เรียกภวันต์ เป็นสิ่งที่เป็นหนึ่งเดียว แบ่งแยกไม่ได้ ไม่เกิดไม่ดับ กับความจริงเทียมซึ่งเป็นมายาและความหลอกลวง
วัดปลักไม้ลาย
วัดปลักไม้ลาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านปลักไม้ลาย ตำบลทุ่งขวาง อำเภอกำแพงแสน จังหวัดนครปฐม มีเนื้อที่ 92 ไร่ 1 งาน 97 ตารางวา พระครูสุธรรมนาถ (สมนึก นาโถ) เป็นเจ้าอาวาสในปัจจุบัน
วัดปลักไม้ลายประกาศตั้งวัดเมื่อ พ.ศ. 2481 ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2536
วัดปลักไม้ลายมีสวนป่าสมุนไพร เป็นสวนป่าที่มีสมุนไพรไทยประมาณ 500 ชนิดในเนื้อที่ประมาณ 92 ไร่ เป็นแหล่งท่องเที่ยวที่ได้รับความนิยมแห่งหนึ่งในจังหวัดนครปฐม เป็นป่าที่ราบต่ำดั้งเดิม มีทั้งไม้ล้มลุกอายุสั้นและอายุยาวหลายปี ไม้เลื้อย ไม้พุ่ม ไม้ต้นขนาดเล็ก ขนาดกลาง และขนาดใหญ่หลายคนโอบ เช่น ขัดมอญ ตระกูลขิงข่าไพล เสี้ยว ขี้เหล็กป่า กระโดน มะเกลือ มะค่าโมงแดง อ้อยช้าง ก๋างขี้มอด เถาวัลย์แดง ผักหวานป่า แจงดองดึง ตะโกนา ตะเคียนทอง ตะลุมพุก เถาวัลย์เปรียง สะเดา ทองหลางป่า ฯลฯ ต้นไม้แต่ละต้นมีป้ายบอกชื่อและสรรพคุณกำกับไว้ รวมทั้งมีวิทยากรนำชมสวนสมุนไพรให้กับผู้ที่สนใจทุกวัน ประชาชนสามารถพักค้างคืนได้ นอกจากนี้ภายในวัดยังมีการนวดไทยแผนโบราณ การอบสมุนไพร มีเครื่องดื่มสมุนไพรและอาหารประเภทสมุนไพร ตลอดจนการอบรมจิตและการปฏิบัติธรรม
อัลบั้มเพลงฮิต
อัลบั้มเพลงฮิต เป็นอัลบั้มที่รวมเพลงที่ประสบความสำเร็จของศิลปินหนึ่ง ๆ หรือหลายศิลปินไว้ในอัลบั้มเดียวกัน ศิลปินบางคนมีหลายอัลบั้มเพลงฮิต เช่น ควีน เป็นต้น บ้างนิยมเป็นอัลบั้มรวมเพลงหลังการแยกวง หรือนักร้องเปลี่ยนอาชีพอื่น
เวสต์ไลฟ์ (อัลบั้ม)
เวสต์ไลฟ์ (Westlife) เป็นอัลบั้มชุดแรกของ เวสต์ไลฟ์ กลุ่มศิลปินบอยแบนด์จากไอร์แลนด์ ออกจำหน่ายเมื่อวันที่ 1 พฤศจิกายน พ.ศ. 2542 ขึ้นชาร์ตอันดับ 2 ของสหราชอาณาจักร และอันดับที่ 129 ของสหรัฐอเมริกา และอันดับที 15 ของออสเตรเลีย เพลงที่ได้รับความนิยมของอัลบั้มนี้ได้แก่ สแวร์อิตอะเกน, อีฟไอเล็ตยูโก, ซีซันส์อินเดอะซัน เป็นต้น
ปลาปักเป้าหนามทุเรียนด่างดำ
ปลาปักเป้าหนามทุเรียนด่างดำ (Black-blotched porcupinefish; ) ปลาทะเลชนิดหนึ่ง ในวงศ์ปลาปักเป้าฟันสองซี่ (Diodontidae)
เวสต์ไลฟ์ (อัลบั้ม)
ภูมิหลังและการเปิดตัว
สำหรับทวีปอเมริกาเหนือ เวสต์ไลฟ์ได้เซ็นสัญญากับอริสตาเรเคิดส์หลังจากออดิชั่นกับ ไคลฟ์ เดวิส (Clive Davis) ผู้ก่อตั้งค่ายเพลง โดยเวสต์ไลฟ์เปิดตัว สแวร์อิตอะเกน ที่นั่นเมื่อวันที่ 7 มีนาคม พ.ศ. 2543 อัลบั้มนี้วางจำหน่ายในวันที่ 4 เมษายน พ.ศ. 2543 โดยมีรายชื่อเพลงที่เปลี่ยนแปลงซึ่งรวมเพลงใหม่ My Private Movie ด้วย
ปลาปักเป้าหนามทุเรียนด่างดำ
เป็นปลาปักเป้าหนามทุเรียนชนิดหนึ่ง มีรูปร่างทรงกลม มีขากรรไกรและฟันแบบไม่ผ่าซีก ผิวหนังมีหนามสั้น ที่บริเวณใต้ตามีหนามชิ้นหนึ่งชี้ลงด้านล่าง ครีบทุกครีบมีขนาดเล็กปลายมน ลำตัวสีเทาอมเหลือง มีจุดเด่น คือ มีดวงสีดำขนาดใหญ่ที่มีขอบขาวทั่วตัว ครีบทุกครีบมีสีเหลืองใสโปร่งแสง ใต้ท้องสีขาว
มีความยาวเต็มที่ประมาณ 30-45 เซนติเมตร พบใหญ่ที่สุด 65 เซนติเมตร อาศัยอยู่ตามโพรงหินและวัสดุต่าง ๆ ใต้น้ำ พบกระจายพันธุ์ในแถบอินโด-แปซิฟิก จากแอฟริกาใต้จนถึงทะเลญี่ปุ่น จนถึงตอนใต้ของออสเตรเลีย และหมู่เกาะมาร์แชลล์ ในน่านน้ำไทยพบได้ชุกชุม ทั้งฝั่งอ่าวไทยและทะเลอันดามัน มักพบตามชายฝั่งและแนวปะการัง กินอาหารจำพวก สัตว์น้ำขนาดเล็กที่อยู่บริเวณพื้นทะเล
เป็นปลาที่มีพิษ เนื้อใช้รับประทานไม่ได้ นิยมสตั๊ฟฟ์ทำเป็นเครื่องประดับ และเลี้ยงแสดงในพิพิธภัณฑ์สัตว์น้ำ
เวสต์ไลฟ์ (อัลบั้ม)
ภูมิหลังและการเปิดตัว
อัลบั้มวิดีโอสารคดีที่เกี่ยวข้องกับการเปิดตัวชื่อ The Westlife Story วางจำหน่ายในเดือนตุลาคม พ.ศ. 2543 โดยครองอันดับที่ 15 ใน UK Visual Chart โดยเปิดตัวในรูปแบบ VHS และ DVD บอกเล่าเรื่องราวของสมาชิกทั้งห้าคนกลายมาเป็นเวสต์ไลฟ์ การบันทึกอัลบั้มแรกของพวกเขา และรวมถึงมิวสิควิดีโอ 4 เพลง ต่อมาได้มีการเปิดตัวดีวีดีใหม่อีกครั้งโดยมีมิวสิควิดีโอทั้งหมด 6 เพลง และในวันที่ 18 พฤศจิกายน พ.ศ. 2545 ดีวีดีดังกล่าวรวมอยู่ในชุดกล่องดิสก์ 5 แผ่นชื่อ Westlife: The Complete Story
รายชื่อหน่วยงานป้องกันและปราบปรามการทุจริต
หน่วยงานป้องกันและปราบปรามการทุจริต เป็นองค์กรตำรวจในทางต่อต้านการทุจริต บางองค์กรจัดตั้งขึ้นโดยรัฐธรรมนูญ บางองค์กรโดยกฎหมายระดับรองกว่า
หล่าวกาย
หล่าวกาย (Lào Cai) เป็นเมืองหลักของจังหวัดหล่าวกายทางภาคเหนือของประเทศเวียดนาม ตั้งอยู่ริมฝั่งแม่น้ำแดง ห่างจากกรุงฮานอยไปทางทิศตะวันตกเฉียงเหนือประมาณ 260 กิโลเมตร และมีชายแดนติดกับเมืองเหอโข่ว ในมณฑลยูนนาน ประเทศจีน
ประวัติ
เมืองนี้ถูกจีนรุกรานใน ค.ศ. 1979 และมีการปิดชายแดนจนถึง ค.ศ. 1993
แขวงฉิมพลี
ฉิมพลี เป็นแขวงหนึ่งในพื้นที่เขตตลิ่งชัน กรุงเทพมหานคร
ที่ตั้งและอาณาเขต
แขวงฉิมพลีตั้งอยู่ทางทิศตะวันตกเฉียงเหนือของเขตตลิ่งชัน มีอาณาเขตติดต่อกับแขวงอื่นเรียงตามเข็มนาฬิกาดังนี้
ทางหลวงแผ่นดินหมายเลข 216
ทางหลวงแผ่นดินหมายเลข 216 หรือ ถนนวงแหวนรอบเมืองอุดรธานี เป็นทางหลวงแผ่นดินสายหนึ่งจังหวัดอุดรธานี เป็นถนนวงแหวนล้อมรอบตัวเมืองอุดรธานี มีระยะทาง 26.497 กิโลเมตร
รายละเอียดของเส้นทาง
ทางหลวงแผ่นดินหมายเลข 216 มีลักษณะที่ค่อนข้างเชื่อมต่อกันเป็นวงกลม มีจุดเริ่มต้นบนถนนมิตรภาพด้านทิศใต้ของเมือง ไปยังทิศตะวันตกทิศทางตามเข็มนาฬิกา ขึ้นไปบรรจบกับทางหลวงแผ่นดินหมายเลข 210 จากนั้นเส้นทางเลี้ยวไปทางทิศตะวันออกเข้าหาเมืองเป็นระยะทางประมาณ 1.5 กิโลเมตร แล้วโค้งขึ้นไปทางทิศเหนือ ไปตัดผ่านถนนมิตรภาพด้านทิศเหนือของเมือง แล้วโค้งลงมาทางทิศใต้ตัดผ่านถนนนิตโย ก่อนที่จะโค้งมาสิ้นสุดกับถนนมิตรภาพตรงจุดเดียวกับจุดเริ่มต้น มีระยะทางทั้งสิ้น 26.497 กิโลเมตร ถนนวงแหวนรอบเมืองอุดรธานีด้านตะวันออกเป็นส่วนหนึ่งของทางหลวงเอเชียสาย 12 เดิมทางหลวงสายนี้เคยถูกกำหนดเป็นส่วนหนึ่งของทางหลวงแผ่นดินหมายเลข 2 และทางหลวงแผ่นดินหมายเลข 210 (แยกดอนอีไข - แยกเก่าน้อย)
นอกจากนี้ได้มีโครงการศึกษาความเหมาะสมของถนนวงแหวนรอบที่ 2 ของจังหวัดอุดรธานีแล้ว เพราะปัญหาการจราจรปัจจุบันของอุดรธานีได้ติดขัดตลอดทั้งวัน และตัวเมืองอุดรธานียังได้ขยายเกินแนวถนนวงแหวนรอบแรกแล้วประมาณ 3 กิโลเมตร
วิ่งควาย
ประเพณีวิ่งควาย เป็นงานประเพณีประจำจังหวัดชลบุรี เป็นหนึ่งในประเพณีอันเป็นเอกลักษณ์ของจังหวัดชลบุรีที่มีการจัดมากว่า 100 ปีแล้ว ประเพณีวิ่งควาย เป็นประเพณีที่จัดขึ้นเป็นประจำทุกปี ในวันขึ้น 14 ค่ำ เดือน11 หรือก่อนออกพรรษา 1 วัน เพื่อเป็นการทำขวัญควายและให้ควายได้พักผ่อนหลังจากการทำนามายาวนาน นอกจากนี้ประเพณีวิ่งควายยังเป็นการแสดงความกตัญญูรู้คุณต่อควายที่เป็นสัตว์มีบุญคุณต่อชาวนาและคนไทยอีกทั้งยังเพื่อให้ชาวบ้านได้มีโอกาสพักผ่อนมาพบปะสังสรรค์กันในงานวิ่งควาย
ก็จะนำผลผลิตของตนบรรทุกเกวียนมาขายให้ชาวบ้านร้านตลาดไปพร้อมๆ กัน      ต่างคนก็จูงควายเข้าเที่ยวตลาดจนกลายมาเป็นการแข่งขันวิ่งควายกันขึ้น และจากการที่ชาวไร่ชาวนาต่างก็พากันตกแต่งประดับประดาควายของตนอย่างสวยงามนี่เอง  ทำให้เกิดการประกวดประชันความสวยงามของควายกันขึ้น พร้อมๆ ไปกับการแข่งขันวิ่งควาย
ชมพูนุช ปิยธรรมชัย
ชมพูนุช ปิยธรรมชัย (ชื่อเล่น เจี๊ยบ) เกิดวันที่ 3 ตุลาคม พ.ศ. 2526 ที่กรุงเทพมหานคร เป็นลูกคนกลางในพี่น้อง 3 คน
สำเร็จการศึกษาระดับชั้นอนุบาล จาก โรงเรียนมีนบุรีศึกษา สำเร็จการศึกษาระดับประถมศึกษาปีที่ 1 - 3 จาก โรงเรียนทรงวิทย์ศึกษา สำเร็จการศึกษาระดับมัธยมศึกษาปีที่ 4 จาก โรงเรียนสตรีเศรษฐบุตรบำเพ็ญ สำเร็จการศึกษาระดับมัธยมศึกษาปีที่ 5 จาก โรงเรียนทรงวิทย์ศึกษา สำเร็จการศึกษาระดับมัธยมศึกษาปีที่ 6 โรงเรียนบดินทรเดชา (สิงห์ สิงหเสนี) ๒ สำเร็จการศึกษาระดับปริญญาตรี คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ (รุ่นเดียวกับ ชลธิชา นวมสุคนธ์, กรรณิการ์ วนะเกียรติกุล) และระดับปริญญาโท คณะนิเทศศาสตร์ สาขานิเทศธุรกิจ มหาวิทยาลัยธุรกิจบัณฑิตย์ ด้วยเกรดเฉลี่ย 3.39 เมื่อวันที่ 26 พฤศจิกายน พ.ศ. 2553
เข้าสู่วงการบันเทิงตั้งแต่อายุ 10 ขวบ โดยเริ่มเล่นละครเรื่อง ร่มฉัตร ต่อมาเป็น 1 ในหนุ่มสาวดัชชี่ ปี 1997 รุ่นที่ 2 (รุ่นเดียวกับ อธิชาติ ชุมนานนท์) หลังจากนั้นมีผลงานละครมาโดยตลอดอย่างเช่น ตะวันทอแสง, มาหยารัศมี, ร่มฉัตร, พลังรัก, สาวน้อยร้อยมายา, กองร้อย 501, บ้านไร่เรือนตะวัน, ตั้งไข่ล้มพรหมไม่ลิขิต, รักเต็มร้อย, รักข้ามคลอง, กำนันหญิง, นะหน้าทอง, เบญจา..คีตา..ความรัก, อุ่นไอรัก, ลูกไม้หลากสี, มนต์รักลูกทุ่ง, เพลิงพายุ, สตรีที่โลกลืม เป็นต้น
ไลเดนฟิมส์
บริษัท ไลเดนฟิมส์ จำกัด เป็นสตูดิโอและวิสาหกิจผลิตแอนิเมชันญี่ปุ่น มีสำนักงานใหญ่ที่ย่านคามิโองิ เขตซูงินามิ กรุงโตเกียว และมีสตูดิโอแอนิเมชันที่เกียวโตและโอซากะ
การก่อตั้ง
ไลเดนฟิมส์ก่อตั้งขึ้นเมื่อวันที่ 22 กุมภาพันธ์ พ.ศ. 2555 และหลังจากนั้นไม่นาน ก็ได้เข้าร่วมถือหุ้นกับบริษัทอัลตราซูเปอร์พิกเชอส์ ควบคู่ไปกับสตูดิโอ ซันจิเก็ง, ทริกเกอร์ และออร์เดต ปัจจุบันบริษัทนี้มีผู้แทนคือเท็ตสึโร ซาโตมิ
บริษัทได้ขยายสาขาออกไป โดยปัจจุบันประกอบด้วยห้าสาขาแยกกันกับสาขาซูงินามิ: ไลเดนฟิมส์เกียวโตสตูดิโอ  ก่อตั้งขึ้นในปี พ.ศ. 2558, ไลเดนฟิมส์โอซากะสตูดิโอ  ก่อตั้งในปี พ.ศ. 2556, สตูดิโอของโตเกียว 2 แห่ง ได้แก่ ไลเดนฟิล์มโตเกียวสตูดิโอที่ 1 และไลเดนฟิมส์โตเกียวสตูดิโอที่ 2  และไลเดนฟิมส์ฟูกูยะสตูดิโอ   ก่อตั้งในปี พ.ศ. 2561
ในปี พ.ศ. 2559 เกียวโตสตูดิโอผลิตซีรีส์ของตนเอง และในปี พ.ศ. 2563 โอซากะสตูดิโอก็ผลิตซีรีส์ของตนเองเช่นกัน
มิสแกรนด์บราซิล
มิสแกรนด์บราซิล (Miss Grand Brasil ; Miss Grand Brazil) เป็นการประกวดนางงามระดับประเทศของประเทศบราซิล ผู้ที่ได้รับตำแหน่งจะเป็นตัวแทนประเทศบราซิลในการประกวดมิสแกรนด์อินเตอร์เนชันแนลซึ่งจะถูกจัดประกวดขึ้นทุกปี โดยส่วนใหญ่แล้ว ผู้ที่ได้รับการแต่งตั้งให้ดำรงตำแหน่งมิสแกรนด์บราซิลมักจะเป็นผู้ประกวดที่ผ่านเข้ารอบสุดท้ายของการประกวดมิสเวิร์ดบราซิลในปีนั้น ๆ โดยมีการจัดการประกวดมิสแกรนด์บราซิลขึ้นในปี ค.ศ. 2014, 2019 จนถึงปัจจุบัน
ผู้ดำรงตำแหน่งมิสแกรนด์บราซิลคนปัจจุบัน คือ อาดรียานา ยังกา จากรัฐมีนัชเจไรช์ โดยเธอเป็นผู้ชนะการประกวดมิสแกรนด์บราซิล 2023 เมื่อวันที่ 10 มิถุนายน ค.ศ. 2023 และเป็นตัวแทนประเทศบราซิลเข้าร่วมการประกวดมิสแกรนด์อินเตอร์เนชันแนล 2023 ในวันที่ 25 ตุลาคม ค.ศ. 2023 ที่ประเทศเวียดนาม
ประวัติ
ประเทศบราซิลส่งตัวแทนเข้าร่วมการประกวดมิสแกรนด์อินเตอร์เนชันแนลเป็นครั้งแรกในปี ค.ศ. 2013 ซึ่งถือว่าเป็นการประกวดมิสแกรนด์อินเตอร์เนชันแนลครั้งแรกเช่นกัน โดยผู้ที่ได้รับสิทธิ์ในการส่งเข้าร่วมการประกวดคือ เฮนดริก ฟอนตสเตส โดยการคัดเลือกตัวแทนเข้าร่วมประกวดนั้นจะคัดจากผู้ที่เข้ารอบมิสเวิลด์บราซิล 2013 ที่ผ่านเกณฑ์การประกวดของกองประกวดมิสแกรนด์อินเตอร์เนชันแนล ต่อมาในปี ค.ศ. 2014 สิทธิ์ในการส่งตัวแทนจากบราซิลเข้าร่วมการประกวดมิสแกรนด์อินเตอร์เนชันแนล 2014 ตกไปอยู่กับ เกอร์สัน อันโตเนลลี (Gerson Antonelli) ในปีนี้เอง ได้มีการจัดการประกวดมิสแกรนด์บราซิลขึ้นเป็นครั้งแรก โดยการจัดประกวดมิสแกรนด์บราซิล 2014 ถึงจัดขึ้นหลังจากการประกวด Queen of the Folklore of Olympia ซึ่งเป็นการประกวดนางงามประจำปีของเมืองโอลิมเปียที่จัดขึ้นในช่วงเทศกาล Folklore ของเทศเมืองโอลิมเปียเป็นประจำทุกปี ผู้ชนะการประกวดมิสแกรนด์บราซิล 2014 ในครั้งนั้น คือ ยาเมเม อิบราฮิม ผู้เข้าประกวดจากรัฐปารานา
ในปี ค.ศ. 2015 สิทธิ์ในการส่งตัวแทนจากบราซิลเข้าร่วมการประกวดมิสแกรนด์อินเตอร์เนชันแนลได้กลับไปอยู่ภายใต้การดูแลของ เฮนดริกอฟอนตสเตส อีกครั้ง โดยในปีนั้นเขาได้แต่งตั้งให้ผู้ที่ตำแหน่งรองชนะเลิศอันดับที่ 1 ของการประกวดมิสเวิลด์บราซิล 2015 เป็นผู้ดำรงตำแหน่งมิสแกรนด์บราซิล 2015 ต่อมาในปี ค.ศ. 2017 ได้มีการรับสมัครผู้เข้าประกวด มิสแกรนด์บราซิล 2017 ขึ้น เนื่องจากผู้ที่ตำแหน่งรองชนะเลิศอับดัน 1 ในการประกวดมิสเวิลด์บราซิลจะไม่ได้รับอนุญาตให้เข้าร่วมการประกวดอื่น อย่างไรก็ตาม แผนการจัดประกวดมิสแกรนด์บราซิล 2017 จำเป็นต้องเลื่อนไปจัดการประกวดในปี ค.ศ. 2018 แทน ทำให้ต้องมีการแต่งตั้งผู้ดำรงตำแหน่งในปีนี้แทน ซึ่งผู้ที่ได้รับตำแหน่งมิสแกรนด์บราซิล 2017 คือ แคไรไลน์ เวนตูรินี ผู้เข้ารอบ 7 คนสุดท้ายในการประกวดมิสเวิลด์บราซิล 2016
การประกวดรอบระดับประเทศ
รายการต่อไปนี้คือผู้เข้ารอบสุดท้ายของการประกวด มิสแกรนด์บราซิล รวมถึงผลการประกวด
เทวา ต.สุรัตน์
เทวา ต.สุรัตน์ มีชื่อจริงคือ อภินันท์ เรืองรอน เกิดเมื่อวันที่ 19 กันยายน พ.ศ. 2533 ที่จังหวัดระยอง เป็นทั้งนักมวยไทยและนักมวยสากลอาชีพชาวไทยสไตล์จังหวะฝีมือ เขาเคยครองแชมป์มวยไทยรุ่นมินิฟลายเวทสนามมวยราชดำเนิน และแชมป์เอส-วัน รุ่นเฟเธอร์เวท
ในภายหลัง เขาได้เป็นผู้ฝึกสอนมวยไทยให้แก่ปืนกล ต.สุรัตน์
ประวัติ
เทวาหันมาชกมวยสากลอาชีพเมื่อปี พ.ศ. 2556 โดยขึ้นชกครั้งแรกเมื่อวันที่ 2 สิงหาคม พ.ศ. 2556 โดยชนะคะแนน อนันตชัย สพล.กรุงเทพฯ ในการชกกำหนด 6 ยก ร่วมรายการ ขวัญพิชิต 13 เหรียญเอ็กซ์เพรส ป้องกันแชมป์ องค์กรมวยโลก ภาคตะวันออกไกล กับเบน มานาคิว นักมวยชาวฟิลิปปินส์ ที่อำเภอชุมแสง จังหวัดนครสวรรค์
เทวาทำสถิติชกชนะรวดต่อเนื่อง 4 ครั้ง ก็ได้โอกาสชิงแชมป์สภามวยแห่งเอเชียรุ่นเฟเธอร์เวทที่ว่าง เมื่อวันที่ 15 สิงหาคม พ.ศ. 2557 แต่เทวาทำไม่สำเร็จ เป็นฝ่ายแพ้คะแนนเหว่ย เฉียน เซียน นักมวยชาวจีน ที่มหาวิทยาลัยเวสเทิร์น วิทยาเขตวัชรพล ตำบลลาดสวาย อำเภอลำลูกกา จังหวัดปทุมธานี และเมื่อไปชิงคืนเมื่อวันที่ 27 ธันวาคม ปีเดียวกัน ที่เมืองไห่โข่ว มณฑลไหหลำ ประเทศจีน ปรากฏว่า เทวาถูกเหว่ย นักมวยชาวจีนเอาชนะน็อคไปในยกที่ 10
หลังจากนั้น เทวาก็ทำสถิติชนะรวดต่อเนื่องอีก และได้โอกาสชิงแชมป์อีกครั้ง เมื่อวันที่ 2 ตุลาคม พ.ศ. 2558 เป็นการชิงแชมป์องค์กรมวยโลก เอเชียแปซิฟิกรุ่นเฟเธอร์เวท แต่ไม่สำเร็จอีก เป็นฝ่ายแพ้น็อคคอสมาส ชีกา นักมวยชาวแทนซาเนียในยกที่ 7 ที่ศูนย์การค้าเซ็นทรัลพลาซา เวสต์เกต ตำบลเสาธงหิน อำเภอบางใหญ่ จังหวัดนนทบุรี
ตำนานพื้นบ้าน
ตำนานพื้นบ้าน (urban legend, urban myth, urban tale หรือ contemporary legend) เป็นคติชน (folklore) ยุคปัจจุบันรูปแบบหนึ่ง ประกอบด้วยเรื่องที่ผู้เล่าอาจเชื่อว่าจริงหรือไม่จริง เฉกเช่นเดียวกับคติชนและปกรณัม (mythology) ตำนานพื้นบ้านไม่ได้มุ่งหมายที่ความถูกต้องแท้จริงของเนื้อหา เพียงแต่ได้ไขเรื่องราวนั้นให้แพร่หลาย ฉะนั้น เนื้อหาจึงมีลักษณะเปลี่ยนแปลงผกผันได้เป็นระยะ ๆ แต่ก็มีความสำคัญบางประการที่จูงใจให้ชุมชนรักษาและถ่ายทอดเรื่องนั้นต่อ ๆ ไป
ตำนานพื้นบ้านนั้นบางทีก็เล่าซ้ำ ๆ กันในรูปแบบรายงานข่าว และในช่วงหลัง ๆ มักแพร่หลายในรูปแบบไปรษณีย์อิเล็กทรอนิกส์ ผู้คนมักอ้างว่าเรื่องราวที่โจษจันกันนั้นเกิดขึ้นแก่เพื่อนของเพื่อน เมื่อเล่าตำนานพื้นบ้านก็จึงมักอ้างถึง "เพื่อนของเพื่อน" (หรือที่ในภาษาไทยแต่โบราณว่า "กิร ดังได้สดับมา")
แม้เวลาผ่านไปหลายปี ตำนานพื้นบ้านบางเรื่องเปลี่ยนแปลงไปน้อยมากก็มี เช่น เรื่องหญิงถูกแมงมุมซึ่งทำรังอยู่ในทรงผมของนางฆ่าตาย ตำนานพื้นบ้านในระยะหลัง ๆ มักสะท้อนพฤติการณ์สมัยใหม่ขึ้น เช่น เรื่องปล้นไต (Kidney Heist) ความว่า มีคนถูกดักทำร้าย โปะยาสลบ พอตื่นขึ้นมาก็พบว่าไตหายไปข้างหนึ่ง เพราะถูกลักไปใช้ปลูกถ่ายให้แก่ผู้อื่น เป็นต้น
ซีโน
ซีโนแห่งเอเลีย (Zeno of Elea) เป็นนักปรัชญาชาวกรีก เกิดที่เมืองอีเลียเมื่อ พ.ศ. 54 เสียชีวิตเมื่อ พ.ศ. 113 เป็นศิษย์ของพาร์เมนิดีส แนวคิดของเขายอมรับว่ามีความจริงแท้และความจริงเทียม แต่มีวิธีอธิบายเป็นของตัวเอง โดยเน้นการพิสูจน์ด้วยหลักการที่ต่อมาเรียกว่าตรรกวิทยาทำให้เขากลายเป็นผู้บุกเบิกวิชาตรรกวิทยา
เพนดูลัมผกผัน
เพนดูลัมผกผัน (Inverted pendulum) เป็นปัญหาพื้นฐานที่ใช้ในการเรียนการสอนและในการสาธิตการประยุกต์ทฤษฎีระบบควบคุม เพนดูลัมผกผันเป็นระบบที่มีจุดสมดุลอยู่รอบแกนหมุนด้วยกันสองจุด ได้แก่จุดที่เพนดูลัมตั้งตรงอยู่ในแนวดิ่ง และจุดที่เพนดูลัมอยู่ทิ้งตัวลงในดิ่ง แต่จุดที่มีเสถียรภาพเมื่อไม่มีตัวควบคุมนั้นจะมีจุดเดียวคือ จุดที่แกนทิ้งตัวลงเท่านั้น ไม่ว่าเราจะปล่อยเพนดูลัมที่จุดใดก็ตาม เพนดูลัมจะตกลงสู่จุดนี้เสมอ การที่จะทำให้เพนดูลัมนี้สามารถตั้งตรงในแนวดิ่งได้นั้นขึ้นกับการใส่ตัวควบคุมที่เหมาะสมเข้าไปในระบบซึ่งมีได้หลากหลายวิธี และอีกทั้งยังสามารถออกแบบตัวควบคุมให้เป็นเชิงเส้น หรือแบบไม่เชิงเส้นก็ได้ ทั้งนี้ขึ้นอยู่กับความต้องการของผู้ออกแบบและความเหมะสม
==แบบจำลองทางคณิตศาสตร์ของเพนดูลัมผกผัน == ในที่นี้เราจะหาแบบจำลองทางคณิตศาสตร์ของเพนดูลัมผกผันโดยใช้กลศาสตร์แบบลากรางจ์ (Lagrange's equations) และตั้งสมุมติฐานเพื่อความง่ายต่อความเข้าใจและยังคงไม่สูญเสียความเป็นรูปแบบทั่วไปว่าระบบเคลื่อนที่อยู่ในระนาบ 2 มิติ แกน x - y ได้เท่านั้น โดยตัวแปรต่างๆเราจะอ้างอิงตัวแปรเดียวกับที่ปรากฏในภาพ กล่าวคือ \theta(t) คือ มุมที่แท่งเพนดูลัมทำกับแนวตั้งฉากกับพื้นโลก และให้แท่งเพนดูลัมมีความยาว l ให้แรงจากภายนอกเป็น F กระทำในทิศ  x ดังภาพ และแรงโน้มถ่วงของโลกกระทำในแนวแกน y และกำหนดให้ x(t) เป็นระยะของรถในแกน x ที่แปรผันตามเวลา และสมการลากรางจ์ (Lagrangian) ของระบบเป็นดังต่อไปนี้ L = T - V  โดย T คือพลังงานจลน์ของระบบ และ V คือพลังงานศักย์ของระบบ
โดย v_1 เป็นความเร็วของของตัวรถ v_2 เป็นความเร็วของจุดศูนย์กลางมวล m ของมวลบนแท่งเพนดูลัม.
ทั้งนี้ v_1 และ v_2 สามารถเขียนให้อยู่ในรูปของ x และ \theta ดังต่อไปนี้ ทำการลดรูป v_2 ได้ผลเป็น
แทนสมการข้างต้นลงในสมการลากรางจ์ ได้ว่า: และสมการการเคลื่อนที่:
แทนที่ L ในสมการข้างต้นจะได้สมการที่อธิบายการเลือนที่ของเพนดูลัมแบบผกผันดังนี้ จะเห็นได้ว่าสมการที่ได้เป็นสมการไม่เชิงเส้นซึ่งยากที่จะนำไปออกแบบตัวควบคุม ในทางปฏิบัติผู้ออกแบบจะนิยมแปรงสมการไม่เชิงเส้นให้เป็นสมการเชิงเส้นก่อน โดยสมมุติว่าแท่งเพนดุลัมแกว่งอยู่ในช่วงมุมเล็ก ๆ ซึ่งประมาณเป็น 0 ได้ ทั้งนี้เพื่อความง่ายต่อการออกแบบตัวควบคุม และง่ายต่อการอธิบายพฤติกรรมของระบบ
Gomphogyne
Gomphogyne เป็นสกุลของพืชดอกที่อยู่ในวงศ์ Cucurbitaceae.
มีถิ่นกำเนิดอยู่ที่ หิมาลัย ถึงฟิลิปปินส์
สปีชีส์ในสกุล ได้แก่:
ไซสมพอน พมวิหาน
เขาได้รับการเลือกตั้งเป็นคณะกรรมการกลางพรรคประชาชนปฏิวัติลาวในสภาแห่วชาติครั้งที่ 5 และโปลิตบูโรพรรคประชาชนปฏิวัติลาวในสภาแห่งชาติครั้งที่ 10
บรรณานุกรม
หนังสือ:
1954
อักษรเวเนติก
อักษรเวเนติกเป็นอักษรของชาวเวเนติกที่อาศัยอยู่ทางชายฝั่งตอนเหนือของทะเลเอเดรียนในยุคโลหะ ราว 457 ปีก่อนพุทธศักราช จนถึงยุคจักรวรรดิโรมัน ภาษาละตินเรียกว่า “เวเนติ” ส่วนภาษากรีกเรียก “อีนิตอย” พบจารึกของชนกลุ่มนี้มากกว่า 200 ชิ้น อักษรนี้ใกล้เคียงกับอักษรอีทรัสคัน คาดว่าน่าจะมาจากอักษรกรีกและเป็นต้นแบบของอักษรฟูทาร์ก อักษรบางตัวมีหลายรูปแบบเพราะมาจากบริเวณที่ต่างกัน เสียง /f/ ใช้อักษรคู่ hvหรือ vh ซึ่งพบในอักษรอีทรัสคันและอักษรละตินรุ่นแรกๆด้วย เขียนจากขวาไปซ้ายแต่ก็เขียนจากซ้ายไปขวาได้เช่นเดียวกันโดยอักษรที่ใช้ในแต่ละทิศทางจะเป็นรูปในกระจกเงาซึ่งกันและกัน ในบางกรณี พบการเขียนในแนวสลับ ชาวเวเนติกถูกรวมเข้ากับจักรวรรดิโรมันและเลิกใช้อักษรเวเนติไปเมื่อราว พ.ศ. 443
แขวงบางพรม
บางพรม เป็นแขวงหนึ่งในพื้นที่เขตตลิ่งชัน กรุงเทพมหานคร
ที่ตั้งและอาณาเขต
แขวงบางพรมตั้งอยู่ทางทิศใต้ของเขตตลิ่งชัน มีอาณาเขตติดต่อกับแขวงอื่นเรียงตามเข็มนาฬิกาดังนี้
รูด็อล์ฟ เช็งเคอร์
รูด็อล์ฟ เช็งเคอร์ (Rudolf Schenker) เกิดวันที่ 31 สิงหาคม 1948 ที่ฮิลเดิสไฮม์ ประเทศเยอรมนี เขาเป็นมือกีตาร์เยอรมันและสมาชิกผู้ก่อตั้งวงเฮฟวีเมทัล วงสกอร์เปียนส์ เขาเป็นมือกีตาร์และนักแต่งเพลงหลักของวง เขาตั้งวงเมื่อปี 1965 ในขณะที่เขาอายุ 17 ปี หลังจากเริ่มฝึกโดย Fender Stratocaster เขาเป็นที่รู้จักเป็นอย่างดีในตำแหน่งกีตาร์ไฟฟ้าและกีตาร์โปร่งของวง
ในการให้สัมภาษณ์เกี่ยวกับอัลบั้ม World Wide Live เขากล่าวว่าเป้าหมายของเขาไม่ได้ที่จะกลายเป็นมือกีตาร์ที่ดีที่สุดหรือเก่งที่สุด แต่ต้องการที่จะเป็นนักแต่งเพลงที่ดีที่สุด ในที่สุดวงสกอร์เปียนส์ก็ได้มือกีตาร์ฝีมือดีคือ Matthias Jabs มาเล่นโดยมีข้อแม้ว่าทุกเพลงที่เล่นจะต้องให้ตนเป็นผู้โซโลกีตาร์ เช่น เพลง "Wind of Change", "Always Somewhere", "Still Loving You", "As Soon as the Good Times Roll", "Through My Eyes" "Coast to Coast", "Big City Nights"
มิชชาเอล เช็งเคอร์ น้องชายของเขา ที่เป็นสมาชิกของวงสกอร์เปียนส์ตั้งแต่แรกเริ่ม ก่อนที่จะออกจากวงเพื่อไปเล่นกีตาร์ให้กับวงยูเอฟโอ ใน ค.ศ. 2000 เขาได้รับรางวัลเมืองที่เมืองฮันโนเฟอร์คือแผ่นเสียงทองคำอีกด้วย
โคสท์ทูโคสท์
โคสต์ทูโคสต์ (Coast to Coast) คือผลงานอัลบั้มชุดที่ 2 ของเวสท์ไลฟ์ จัดจำหน่ายเมื่อวันที่ 6 พฤศจิกายน พ.ศ. 2543 บทเพลงที่ได้รับความนิยมอย่างแพร่หลายของอัลบั้มนี้ได้แก่ My Love, Against All Odds และ I Have A Dream โดยอัลบั้มชุดนี้ได้ก้าวขึ้นสู่อันดับที่ 1 ในสหราชอาณาจักรและ อันดับที่ 40 ในออสเตรเลีย
พระเจ้าชินจงแห่งโครยอ
พระเจ้าชินจงแห่งโครยอ ( ค.ศ. 1144-ค.ศ. 1204) จักรพรรดิองค์ที่ 20 แห่ง ราชวงศ์โครยอ (ค.ศ. 1197-ค.ศ. 1204) เป็นพระโอรสของพระเจ้าอินจง และพระมเหสีคงเยตระกูลอิม ได้รับบรรดาศักดิ์เป็น ท่านชายพยองยาง (평량공, 平凉公) พระเชษฐาพระเจ้าอีจงถูกขุนนางฝ่ายทหารยึดอำนาจในค.ศ. 1170 และยกท่านชายอิกยางพระเชษฐาอีกองค์ขั้นเป็นพระเจ้ามยองจง แต่แล้วพระเจ้ามยองจงก็ทรงถูกชเวชุงฮอนปลดจากราชสมบัติในค.ศ. 1197 ชเวจุงฮอนจึงยกท่านชายพยองยาง พระชนมายุ 53 ชันษาจึงขึ้นครองราชย์สืบต่อมาเป็น พระเจ้าชินจง
พระเจ้าชินจงทรงเป็นเพียงจักรพรรดิหุ่นเชิดไม่มีพระราชอำนาจใดๆเพราะเกาหลีอยู่ในยุดการปกครองเผด็จการทหารของชเวชุงฮอน (최충헌, 崔忠獻) เหตุการณ์ที่สำคัญในรัชสมัยของพระเจ้าชินจงคือกบฏชองมันจอก (만적) ซึ่งเป็นทาสในค.ศ. 1198 ซึ่งเป็นกบฏของสามัญชนและทาสขนาดใหญ่ทางเหนือของเมืองแคซอง ต่อต้านการปกครองที่กดขี่ของทางราชสำนัก ชเวชุงฮอนสามารถเข้าปราบได้ แต่ก็แสดงให้เห็นว่าการปกครองของเผด็จการทหารนำมาซึ่งความทุกข์ร้อนของราษฎรโครยอ
พระราชวงศ์
พระมเหสี
พระราชโอรส
พระราชธิดา
อาลแบร์ กามูว์
อาลแบร์ กามูว์ (Albert Camus; 7 พฤศจิกายน ค.ศ. 1913 – 4 มกราคม ค.ศ. 1960) เป็นนักเขียนและนักปรัชญาชาวฝรั่งเศส ได้รับรางวัลโนเบลจากนวนิยายเรื่องคนนอกในปี ค.ศ. 1957 เขาเกิดที่เมืองมอนโดวี ประเทศแอลจีเรีย บิดาเป็นกรรมกรไร่องุ่นของครอบครัวชาวฝรั่งเศสที่มาตั้งถิ่นฐานที่กรุงแอลเจียร์ตั้งแต่ปี ค.ศ. 1871 กามูว์จบการศึกษาระดับมัธยมที่แอลเจียร์ในฐานะนักเรียนทุน และได้ทุนเรียนต่อที่มหาวิทยาลัยแอลเจียร์เช่นกัน ทำวิทยานิพนธ์สำหรับปริญญาโทเรื่องความสัมพันธ์ระหว่างความคิดแบบกรีกและศาสนาคริสต์ ในงานของโพลตินกับเซนต์ออกัสติน
Glossocalyx
Glossocalyx เป็นสกุลของพืชดอกที่อยู่ในวงศ์ Siparunaceae มีเพียงสปีชีส์เดียวคือ Glossocalyx longicuspis.
มีถิ่นกำเนิดอยู่ทางตอนใต้ของไนจีเรียไปจนถึงแอฟริกากลางเขตร้อนตะวันตก
สปีชีส์ในสกุล ได้แก่:
หม่อมเจ้าวัตนานุวัฒน์ วัฒนวงศ์
พันโท หม่อมเจ้าวัฒนานุวัฒน์ วัฒนวงศ์ (7 มีนาคม พ.ศ. 2464 - 22 กรกฎาคม พ.ศ. 2547) เป็นพระโอรสในพระเจ้าบรมวงศ์เธอ กรมขุนมรุพงษ์ศิริพัฒน์กับหม่อมนุ่ม วัฒนวงศ์ ณ อยุธยา และเป็นพระนัดดาในพระบาทสมเด็จพระจอมเกล้าเจ้าอยู่หัว
พระประวัติ
พันโท หม่อมเจ้าวัฒนานุวัฒน์ วัฒนวงศ์ ประสูติเมื่อ 7 มีนาคม พ.ศ. 2464 ทรงมีพระเชษฐาร่วมพระมารดา 1 พระองค์ คือ
และมีพระเชษฐาและพระเชษฐภคินีต่างมารดา 5 พระองค์
เมื่อพ.ศ. 2474 ทรงเข้าศึกษาที่โรงเรียนเทพศิรินทร์ เมื่อสำเร็จการศึกษาได้เข้ารับราชการเป็นทหาร มียศสูงสุดที่ พันโท
พันโท หม่อมเจ้าวัฒนานุวัฒน์ วัฒนวงศ์ สิ้นชีพิตักษัยเมื่อ 22 กรกฎาคม พ.ศ. 2547 พระชันษา 83 ปี พระราชทานเพลิงศพ ณ วัดเทพศิรินทราวาส วันที่ 19 ธันวาคม พ.ศ. 2547
แขวงบางระมาด
บางระมาด เป็นแขวงหนึ่งในพื้นที่เขตตลิ่งชัน กรุงเทพมหานคร
ที่ตั้งและอาณาเขต
แขวงบางระมาดตั้งอยู่ทางตอนกลางค่อนไปทางใต้ของเขตตลิ่งชัน มีอาณาเขตติดต่อกับแขวงอื่นเรียงตามเข็มนาฬิกาดังนี้
โฟรซเซนโยเกิร์ต
โฟรซเซนโยเกิร์ต (frozen yogurt) หรือรู้จักในชื่อ โฟรโย หรือ โฟรเกิร์ต เป็นของหวานแช่แข็งที่มีส่วนผสมหลักคือโยเกิร์ตหรือผลิตภัณฑ์จากนมวัว โดยจะแตกต่างจากไอศกรีมคือมีส่วนประกอบของไขมันที่น้อยกว่าเนื่องจากใช้นมบริสุทธิ์แทนที่ใช้ครีม
โฟรซเซนโยเกิร์ตมีส่วนประกอบทั่วไปคือ นม ไขมันนม โยเกิร์ต สารให้ความหวาน เจลาติน คอร์นไซรัป และสารแต่งกลิ่นสี
วัดโพธิ์แทน
ประวัติ
วัดโพธิ์แทน เป็นวัดเก่าแก่อีกวัดหนึ่งของ อำเภอองครักษ์ จังหวัดนครนายก สร้างขึ้นในยุคต้นกรุงรัตนโกสินทร์ เมื่อพุทธศักราช 2450 บนเนื้อที่ 41 ไร่ ที่ บ้านโพธิ์แทน ตำบลบางปลากดในอดีต และในปัจจุบันคือ ตำบลโพธิ์แทน อำเภอองครักษ์ ตามประวัติของ วัดโพธิ์แทน นั้นรู้กันว่า นายเล็ก รักคุณ เป็นผู้น้อมถวายที่ดินเพื่อสร้าง วัดโพธิ์แทน ตลอดจนอุบาสก-อุบาสิกาผู้มีจิตยึดมั่นต่อพระพุทธศาสนาร่วมกันสร้าง วัดโพธิ์แทน ขึ้นมาเพื่อสืบทอดพระพุทธศาสนาให้คงอยู่คู่ผืนแผ่นดินไทยตลอดไปตราบนานเท่านาน โดยมี พระอาจารย์ยอด เป็นผู้รับหน้าที่นำชาวบ้านสร้าง วัดโพธิ์แทน เรื่อยมาด้วยความอุตสาหะวิริยะยิ่ง เพื่อความเจริญก้าวหน้าของอารามแห่งนี้ แม้ว่าในขณะนั้นการเดินทางไป วัดโพธิ์แทน จะยากลำบากเนื่องจากวัดนี้อยู่ห่างไกลความเจริญเพราะห่างไกลหมู่บ้าน แต่รายล้อมรอบด้วยทุ่งนาเพราะวัดนี้ตั้งอยู่พื้นที่ราบลุ่มนั่นเอง จนกระทั่งท่านได้มรณภาพลงในที่สุด จากนั้นได้มีเจ้าอาวาสลำดับมา 3 องค์ จนถึง พ.ศ. 2510 จึงได้มีเจ้าอาวาสนาม หลวงพ่อเกิด
เขตพื้นที่
ทิศเหนือ ติด ตำบลบ้านพริก อำเภอบ้านนา จังหวัดนครนายกและจังหวัดปทุมธานี ทิศใต้ ติด ตำบลบางปลากด อำเภอองครักษ์ จังหวัดนครนายก ทิศตะวันออก ติด ตำบลอาษา,ตำบลทองหลาง อำเภอบ้านนา จังหวัดนครนายก ทิศตะวันตก ติด จังหวัดปทุมธานี
การเดินทาง
เส้นทางรถยนต์ จากสามแยกไฟแดง 1 ป้อมยามตำรวจ ตรงไปทางโค้งอุโมงค์ ถึงคลอง 29 เลี้ยวซ้ายข้ามสะพานคลอง 29 เข้าตำบลบางปลากด ถึงคลอง 30 ตรงเข้าบ้านคลอง 31 ตำบลโพธิ์แทน 9 กิโลเมตร
ซิตดาวน์
"ซิตดาวน์" (Sit Down) เป็นซิงเกิลของวงเจมส์ ออกจำหน่ายในปี พ.ศ. 2532 โดยค่ายราฟเทรดเป็นผู้จัดจำหน่าย เพลงนี้ขึ้นชาร์ตซิงเกิลแห่งสหราชอาณาจักรอันดับสูงสุดที่ 77 ในฉบับแรก ภายหลังได้มีการบันทึกเสียงใหม่อีกครั้งและออกจำหน่ายใหม่ในปี พ.ศ. 2534 เพลงฉบับใหม่ขึ้นชาร์ตซิงเกิลแห่งสหราชอาณาจักรในอันดับที่ 2 เป็นเวลาสามสัปดาห์ แพ้เพลงของเชสนีย์ ฮอว์กส
ซิตดาวน์ ในปี พ.ศ. 2541
ซีดี1:
ซีดี2:
พระยาประภากรวงศ์วรวุฒิภักดี (ชาย บุนนาค)
พระยาประภากรวงศ์วรวุฒิภักดี (ชาย บุนนาค) เป็นบุตรคนโตของเจ้าพระยาสุรวงศ์ไวยวัฒน์ (วร บุนนาค) กับท่านผู้หญิงอ่วม เข้ารับราชการในสมัยรัชกาลที่ 5 เป็นจางวางมหาดเล็ก ต่อมาได้รับพระราชทานบรรดาศักดิ์เป็น พระยาประภากรวงศ์วรวุฒิศักดิ์ ตำแหน่งผู้บังคับการกรมทหารเรือ ได้รับพระราชทานเครื่องราชอิสริยาภรณ์ทุติยจุลจอมเกล้าวิเศษ เมื่อ พ.ศ. 2422
พระยาประภากรวงศ์วรวุฒิภักดี (ชาย บุนนาค) มีบุตรธิดารวม 13 คน อาทิเช่น
แหล่งข้อมูลอื่น
http://topicstock.pantip.com/library/topicstock/2009/11/K8555445/K8555445.html
Giliastrum
Giliastrum เป็นสกุลของพืชดอกที่อยู่ในวงศ์ Polemoniaceae.
มีถิ่นกำเนิดในแถบอเมริกากลาง (พบในรัฐแอริโซนา โคโลราโด แคนซัส นิวเม็กซิโก โอคลาโฮมา และเท็กซัส) ไปจนถึงสาธารณรัฐโดมินิกัน เม็กซิโก และอาร์เจนตินาทางตะวันตกเฉียงเหนือ
สปีชีส์ในสกุล ได้แก่:
แทบูทิวส์เดย์ (2004)
แทบูทิวส์เดย์ (2004)  จัดในวันที่ 19 ตุลาคม ค.ศ. 2004 ณ Bradley Center ในเมือง Milwaukee, Wisconsin สหรัฐอเมริกา โดยมีจำนวนผู้เข้าชมในสนามทั้งสิ้น 3,500 คน โดยเป็นครั้งแรก ของศึก ไซเบอร์ซันเดย์ เป็นการปล้ำที่ใช้ผลโหวตของผู้ชมมวยปล้ำ และเป็นการปล้ำทั้ง 2 ค่าย ได้แก่ รอว์ และ สแมคดาวน์
วัดบางวันทอง
วัดบางวันทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านหัวหาด ตำบลเหมืองใหม่ อำเภออัมพวา จังหวัดสมุทรสงคราม ทิศเหนือจรดคลองแควอ้อม ส่วนทิศตะวันตกจรดคลองบางวันทอง
วัดบางวันทองเป็นวัดเก่าแก่โบราณ ไม่ทราบว่าใครเป็นผู้สร้าง โบราณวัตถุที่ยังหลงเหลืออยู่ได้แก่แผ่นศิลาแดงเก่า ๆ และพระพุทธรูปที่ปรักหักพังเป็นต้น วัดเดิมอยู่ในคลอง (บางวันทอง) ไม่ทราบว่าชื่อวัดอะไร ต่อมามีคหบดีครอบครัวหนึ่ง สามีชื่อ วัน ภรรยาชื่อ ทอง เห็นว่าวัดตั้งอยู่ในทำเลที่ไม่สะดวกต่อการเดินทาง จึงได้บริจาคทรัพย์ของตนเพื่อย้ายวัดมาอยู่ปากคลอง (บางวันทอง) และริมฝั่งคลองแควอ้อม และได้ตั้งชื่อวัดว่า "วัดบางวันทอง" ตามนามผู้บริจาค ดังปรากฏในจารึกบริเวณฐานของพระพุทธรูปซึ่งประดิษฐานอยู่ในอุโบสถ วัดได้รับพระราชทานวิสุงคามสีมาเมื่อ พ.ศ. 2494
อุโบสถหลังใหม่สร้างบริเวณสถานที่เดิม ทาด้วยสีขาวทั้งหลัง หอกลองหรือหอระฆังเก่าอยู่ใกล้พระอุโบสถ ปูชนียวัตถุได้แก่ พระพุทธรูปนาคปรก เป็นพระพุทธรูปเก่าแก่คู่มากับวัด แกะสลักจากศิลาแดง และมีพระพุทธรูปโบราณสมัยสุโขทัย ปางมารวิชัย แกะสลักจากศิลาแดงเช่นกัน อัญเชิญมาจากวัดเดิมในคลองบางวันทองเมื่อ พ.ศ. 2477 ปัจจุบันประดิษฐานอยู่ในวิหารหน้าวัด ชาวบ้านเรียกว่า หลวงพ่อแดง มีงานปิดทองในเดือน 11 ของทุกปี
วัดบางวันทองมีเกจิอาจารย์คือ หลวงพ่อตาด ท่านทำยาแผนโบราณช่วยรักษาโรคให้แก่ชาวบ้านและประชาชนทั่วไปที่มาให้ท่านรักษาโรคให้ ศิษย์ของท่านได้ทำเหรียญรูปท่านเพื่อไว้เป็นที่ระลึกในงานถวายเพลิงของท่าน นับว่าเป็นเหรียญเก่าแก่เหรียญหนึ่งของท้องที่
องค์การบริหารส่วนตำบลบางหลวง
องค์การบริหารส่วนตำบลบางหลวง ตั้งอยู่ หมู่ที่ 6 ตำบลบางหลวง อำเภอบางเลน จังหวัดนครปฐม กระทรวงมหาดไทย ได้ประกาศยกฐานะสภาตำบลบางหลวง อำเภอบางเลน จังหวัดนครปฐม เป็น " องค์การบริหารส่วนตำบลบางหลวง " โดยประกาศลงในราชกิจจานุเบกษา ฉบับประกาศทั่วไป เล่ม 113 ตอนที่ 9 ง ลงวันที่ 30 มกราคม 2539 โดยมีผลบังคับตั้งแต่วันที่ 24 มีนาคม 2539 เป็นต้นไป
ลักษณะที่ตั้ง
ที่ทำการองค์การบริหารส่วนตำบลบางหลวง ตำบลบางหลวงเป็น 1 ใน 15 ตำบล ของอำเภอบางเลน ตั้งอยู่ทางทิศเหนือ ระยะห่างจากที่ว่าการอำเภอบางเลน ประมาณ 15 กิโลเมตร โดยมีอาณาเขตติดต่อกับตำบลต่างๆ ดังนี้
ทิศเหนือ ติดต่อกับ ตำบลบางเลน อำเภอสองพี่น้อง จังหวัดสุพรรณบุรี
ทิศตะวันออก ติดต่อกับ ตำบลบัวปากท่า อำเภอบางเลน จังหวัดนครปฐม
ทิศใต้ ติดต่อกับ ตำบลหินมูล ตำบลไผ่หูช้าง อำเภอบางเลน จังหวัดนครปฐม
ทิศตะวันตก ติดต่อกับ ตำบลสระสี่มุม อำเภอกำแพงแสน จังหวัดนครปฐม
ลักษณะภูมิประเทศ
สภาพพื้นที่ขององค์การบริหารส่วนตำบลบางหลวงเป็นพื้นที่ราบเรียบ มีความลาดเทเล็กน้อยจากด้านทิศตะวันตกเข้าหาแม่น้ำท่าจีน และจากทิศตะวันออกลาดเข้าหาแม่น้ำท่าจีน โดยแม่น้ำท่าจีนไหลจากทิศเหนือลงสู่ทิศใต้ และมีคลองธรรมชาติ คลองชลประทานไหลแยกจากแม่น้ำท่าจีนสู่ตำบลบางหลวงหลายสายด้วยกัน
องค์การบริหารส่วนตำบลบางหลวงมีเนื้อที่ประมาณ 88.78 ตารางกิโลเมตรหรือประมาณ 55,487.50 ไร่ แยกพื้นที่ของแต่ละหมู่บ้าน ดังนี้
หมู่บ้านที่อยู่ในเขตความรับผิดชอบขององค์การบริหารส่วนตำบลบางหลวง เต็มพื้นที่ของหมู่บ้านจำนวน 18 หมู่บ้าน ได้แก่ หมู่ที่ 4,5,6,7,8,9,10,11,12,13,14,15,16,17,18,19,20 และ 21
หมายุเหตุ : หมู่ที่ 6 และ 13 อยู่มีพื้นที่ในความรับผิดชอบขององค์การบริหารส่วนตำบลบางหลวงเพียงบางส่วนของหมู่บ้าน
ลักษณะภูมิอากาศ
ฤดูหนาว ระหว่างเดือนพฤศจิกายน ถึง เดือนกุมภาพันธ์ อุณหภูมิเฉลี่ย 26 องศาเซลเซียส
ลักษณะของดิน
สภาพลักษณะดินเป็นดินเหนียว มีความอุดมสมบูรณ์ตามธรรมชาติ เหมาะสำหรับประกอบอาชีพเกษตรกรรม
ข้อมูลเกี่ยวกับจำนวนประชากร
ข้อมูลจาก สำนักทะเบียนอำเภอบางเลน เดือนมิถุนายน พ.ศ. 2562
ช่วงอายุและจำนวนประชากร
ช่วงอายุของประชากร หมู่ที่ 4-21 ตำบลบางหลวง อำเภอบางเลน จังหวัดนครปฐม ประจำปี 2562 รายละเอียด ดังนี้ ข้อมูลจาก สำนักทะเบียนอำเภอบางเลน เดือนมิถุนายน พ.ศ. 2562
การศึกษา
- โรงเรียนระดับประถมศึกษา จำนวน 3 แห่ง
1. โรงเรียนบ้านหนองมะม่วง
2. โรงเรียนวัดบางน้อยใน
3.โรงเรียนวัดราษฎร์สามัคคี
- โรงเรียนระดับมัธยมศึกษา จำนวน 2 แห่ง
1. โรงเรียนบางหลวงวิทยา
2.โรงเรียนเจี้ยนหัว
- ศูนย์พัฒนาเด็กเล็ก จำนวน 1 แห่ง
1. ศูนย์พัฒนาเด็กเล็กองค์การบริหารส่วนตำบลบางหลวง
ด้านสาธารณสุข
- โรงพยาบาลส่งเสริมสุขภาพตำบล (รพ.สต) จำนวน 2 แห่ง
1. โรงพยาบาลส่งเสริมสุขภาพตำบลบางหลวง
2. โรงพยาบาลส่งเสริมสุขภาพตำบลบ้านบางหวาย
การสังคมสงเคราะห์
องค์การบริหารส่วนตำบลบางหลวงได้ดำเนินการด้านสังคมสงเคราะห์ดังนี้
- ด้านสวัสดิการ
1. เบี้ยยังชีพให้กับผู้สูงอายุ จำนวน 1,109 รายจำนวนเงิน 732,300 บาท
2. เบี้ยยังชีพให้กับผู้พิการ จำนวน 166 รายจำนวนเงิน 132,800 บาท
3. เบี้ยยังชีพให้กับผู้ป่วยเอดส์ จำนวน 7 รายจำนวนเงิน 3,500 บาท
- ด้านบริการ
2. การประสานงานการทำบัตรผู้พิการ
การคมนาคมขนส่ง
สภาพถนนของตำบลบางหลวงยังมีสภาพที่ไม่ค่อยดีนัก เนื่องจากผิวถนนและขนาดยังไม่ได้มาตรฐาน ส่งผลให้เกิดปัญหาและเป็นอุปสรรคต่อการคมนาคมในการขนส่งสินค้าและพืชผลทางการเกษตร จึงถือเป็นอุปสรรคต่อการพัฒนาด้านเศรษฐกิจและสังคมภายในตำบลบางหลวงเป็นอย่างมาก
ถนนทั้งหมดภายในพื้นที่องค์การบริหารส่วนตำบลบางหลวง จำนวน 149 สาย แบ่งออกเป็น
1. ทางหลวง สาย บางเลน - บางหลวง - บางสาม (จังหวัดสุพรรณบุรี)
3. ทางหลวง สาย บางหลวง - วัดไผ่โรงวัว (จังหวัดสุพรรณบุรี)
5. ถนนหินคลุก จำนวน 16 สาย ระยะทางรวม 5,968 เมตร
6. สะพาน จำนวน 24 สาย
ฉื่อจี้
ไท่ฉื่อกงชู ("เอกสารของไท่ฉื่อกง") ปัจจุบันเรียกกันว่า ฉื่อจี้ ("บันทึกของฉื่อ") เป็นเอกสารที่ซือหม่า ถัน (司馬談) ขุนนางฝ่ายอาลักษณ์ตำแหน่งไท่ฉื่อลิ่ง (太史令) แห่งราชวงศ์ฮั่นตะวันตก (西漢) เริ่มเขียน และบุตรชาย คือ ซือหม่า เชียน (司馬遷) ขุนนางฝ่ายอาลักษณ์ตำแหน่งไท่ฉื่อกงแห่งราชวงศ์เดียวกัน เขียนต่อจนจบในราว 94 ปีก่อนคริสตกาล เนื้อหาว่าด้วยความเป็นมาของโลกดังที่ชาวจีนรับรู้ในยุคสมัยนั้น กินเวลา 2,500 ปีตั้งแต่รัชกาลจักรพรรดิหฺวัง (黃帝) ไปจนถึงรัชกาลจักรพรรดิฮั่นอู่ (漢武帝) ซึ่งเป็นช่วงเวลาของผู้เขียนเอง
เอกสารนี้ถือกันว่า เป็นตำราพื้นฐานในอารยธรรมจีน และทำให้ซือหม่า เชียน ได้รับยกย่องถัดจากขงจื่อ (孔子) และฉินฉื่อหฺวังตี้ (秦始皇帝) ว่า เป็นหนึ่งในผู้รังสรรค์จักรวรรดิจีน โดยมิใช่เพียงเพราะเขียนชีวประวัติของบุคคลต่าง ๆ ให้เป็นที่ยุติ แต่ยังเพราะได้ทำให้ทั้งขงจื่อและฉินฉื่อหฺวังตี้เกิดขึ้นได้อย่างแท้จริง เอกสารนี้เป็นต้นแบบของเอกสาร เอ้อร์ฉือซื่อฉื่อ (二十四史) ในสมัยหลัง เอกสารนี้ต่างจากงานเขียนประวัติศาสตร์ในโลกตะวันตกตรงที่เอกสารนี้มิได้ดำเนินเรื่องแบบต่อเนื่อง แต่แบ่งเรื่องออกเป็นส่วนย่อยมากมายที่เหลื่อมซ้อนกัน แต่ละส่วนว่าด้วยผู้นำและปัจเจกบุคคลคนสำคัญตลอดจนหัวเรื่องต่าง ๆ ที่สำคัญ
องค์การบริหารส่วนตำบลบางหลวง
การประปา
ระบบประปาหมู่บ้านจำนวน 22 แห่ง
- ประปาหมู่บ้านหมู่ที่ 4 จำนวน 2 แห่ง
- ประปาหมู่บ้านหมู่ที่ 7 จำนวน 2 แห่ง
- ประปาหมู่บ้านหมู่ที่ 8 จำนวน 1 แห่ง
- ประปาหมู่บ้านหมู่ที่ 9 จำนวน26 แห่ง
- ประปาหมู่บ้านหมู่ที่ 10 จำนวน 2 แห่ง
- ประปาหมู่บ้านหมู่ที่ 12 จำนวน 1 แห่ง
- ประปาหมู่บ้านหมู่ที่ 13 จำนวน 1 แห่ง
- ประปาหมู่บ้านหมู่ที่ 14 จำนวน 1 แห่ง
- ประปาหมู่บ้านหมู่ที่ 16 จำนวน 3 แห่ง
- ประปาหมู่บ้านหมู่ที่ 18 จำนวน 1 แห่ง
- ประปาหมู่บ้านหมู่ที่ 19 จำนวน 2 แห่ง
โทรศัพท์
จำนวนบ้านที่มีโทรศัพท์ 1,298 หลังคาเรือน และในปัจจุบันในพื้นที่องค์การบริหารส่วนตำบลบางหลวงไม่มีบริการโทรศัพท์สาธารณะ เนื่องจากประชาชนในพื้นที่ส่วนใหญ่ใช้โทรศัพท์เคลื่อนที่ส่วนบุคคลซึ่งสามารถติดต่อสื่อสารได้อย่างรวดเร็ว
ไปรษณีย์ หรือการสื่อสาร หรือการขนส่ง และวัสดุ ครุภัณฑ์
ที่ทำการไปรษณีย์บางหลวง จำนวน 1 แห่ง
การเกษตร
ส่วนใหญ่ประชาชนในพื้นที่เขตองค์การบริหารส่วนตำบลบางหลวงประกอบอาชีพเกษตรกรรม ดังนี้
- ปลูกข้าว จำนวน 6,832 ไร่
การประมง
- เลี้ยงปลา เช่น ปลานิล และอื่นๆ จำนวน 1,282 ไร่
การท่องเที่ยว
สถานที่ที่น่าสนใจ ดังนี้
1) วัดบางหลวง
2) วัดราษฎร์สามัคคี
3) วัดลัฏฐิวนาราม
5) สำนักสงฆ์ลาดหลวง
6) บึงลาดหลวง
อุตสาหกรรม
- บริษัท เอ็น ซี อาร์ กอล์ฟ แอนด์คันทรีคลับ
- บริษัท เวิลด์เทค เมเนจเมนท์ จำกัด
- บริษัท โซลาร์ต้า จำกัด
- บริษัท โก-1 (ไทรใหญ่หลวง)
- บริษัท เกษมชัยฟาร์มกรุ๊ป จำกัด
- โรงงานสกายไลท์ จำกัด
- โรงงานดี แอนด์ ดี ทูล
- โรงงานอรุณเจริญผลพานิช
- โรงงานทัศนีพลาสติก
- โรงงานโชคถาวรพลาสติก
การพาณิชย์และกลุ่มอาชีพ
- ปั้มน้ำมัน จำนวน 1 แห่ง (ปั๊มน้ำมันขนาดเล็ก)
- ร้านค้าสะดวกซื้อ จำนวน 44 แห่ง
แรงงาน
แรงงานที่ใช้ในภาคเกษตรกรรมในเขตองค์การบริหารส่วนตำบลบางหลวง ส่วนใหญ่ใช้แรงงานจากสมาชิกในครัวเรือนเป็นหลัก ในกรณีที่สมาชิกในครัวเรือนไม่เพียงพอจึงจะจ้างแรงงานที่มีอยู่ในเขตองค์การบริหารส่วนตำบลบางหลวงมาช่วยเก็บเกี่ยวในฤดูการผลิต
การนับถือศาสนา
ประชาชนในพื้นที่องค์การบริหารส่วนตำบลบางหลวงส่วนใหญ่นับถือศาสนาพุทธ ประมาณร้อยละ 99 และเป็นผู้ที่นับถือศาสนาอื่นๆ เช่น คริสต์ อิสลาม ร้อยละ 1
ในเขตพื้นที่องค์การบริหารส่วนตำบลบางหลวง มีศาสนสถานทางพุทธศาสนา ดังนี้
- วัด จำนวน 3 แห่ง
2. วัดบางน้อยใน
3. วัดลัฏฐิวนาราม
- สำนักสงฆ์ จำนวน 1 แห่ง
1. สำนักสงฆ์ลาดหลวง
ประเพณีและงานประจำปี
การจัดงานประเพณีต่างๆ จะจัดกันตามความเชื่อที่ยึดถือปฏิบัติกันมาทุกปี ซึ่งองค์การบริหารส่วนตำบลบางหลวงมีการจัดสนับสนุนการจัดงานตามจารีตประเพณีต่างๆ เช่น
- ประเพณีไทยทรงดำ จัดงานทุกวันที่ 9 มีนาคม ของทุกปี
- ประเพณีสงกรานต์
ภูมิปัญญาท้องถิ่น ภาษาถิ่น
ภาษาที่ใช้ส่วนใหญ่เป็นภาษาไทยกลาง และภาษาถิ่น เช่น " ลาวโซ่ง " (ภาษาของชาวไทยทรงดำ)
สินค้าพื้นเมืองและของที่ระลึก
- สินค้าโอทอป (OTOP One Tambon One Product) : น้ำพริกแกง โดยกลุ่มสตรีบ้านไผ่โรงวัว
น้ำ
พื้นที่ตำบลบางหลวงมีแหล่งน้ำธรรมชาติที่สำคัญ คือ
- คลองบางหลวง
- คลองบางน้อย
- คลองราษฎร์สามัคคี
- คลองตาพลอย
- คลองหนองมะม่วง
มีการพัฒนาทางด้านชลประทานหลายโครงการ ดังนี้
- โครงการส่งน้ำและบำรุงรักษาบางเลน รับผิดชอบพื้นที่ อำเภอบางเลน ฝั่งตะวันตกของแม่น้ำท่าจีน จนถึงด้านเหนือคลองท่าสาร - บางปลา ครอบคลุมพื้นที่ตำบลบางหลวง หมู่ที่ 1-8 10-14, 20-21 จำนวน 15 หมู่บ้าน
- โครงการส่งน้ำและบำรุงรักษาพระยาบรรลือ รับผิดชอบพื้นที่ อำเภอบางเลน ฝั่งตะวันออกของแม่น้ำท่าจีน จนถึงด้านเหนือคลองพระพิมล ครอบคลุมพื้นที่ตำบลบางหลวง หมู่ที่ 15-19 จำนวนรวม 5 หมู่บ้าน
แหล่งน้ำธรรมชาติ แบ่งออกเป็น
- คลอง จำนวน 56 สาย
- แม่น้ำ จำนวน 1 สาย
- ลำน้ำ, ลำห้วย จำนวน 11 สาย
- บึง, หนอง และอื่นๆ จำนวน 11 แห่ง
แหล่งน้ำที่สร้างขึ้น
- บ่อน้ำตื้น จำนวน 5 แห่ง
- บ่อโยก จำนวน 4 แห่ง
-อื่นๆ (ระบุ)